IVL มุ่งเน้นเติบโตระยะยาวจากการเข้าซื้อกิจการแนะซื้อเป้าหมาย 48 บาท
IVL มุ่งเน้นเติบโตระยะยาวจากการเข้าซื้อกิจการแนะซื้อเป้าหมาย 48 บาท
IVL มุ่งเน้นเติบโตระยะยาวจากการเข้าซื้อกิจการแนะซื้อเป้าหมาย 48 บาท
12 ก.ย. 2562

บล.ไอร่า ระบุในบทวิเคราะห์วันนี้(12ก.ย.62) บริษัท อินโดรามา เวนเจอร์ส จำกัด (มหาชน) หรือ IVL คาดยังมีการเติบโตในระยะยาวจากการเข้าซื้อกิจการในช่วงที่ผ่านมา โดยคาดปริมาณผลิตจะเพิ่มขึ้นเป็น 18.6 ล้านตันในปี 2023 จาก 10.4 ล้านตันในปี 2018 คิดเป็น CAGR = 12.3% ต่อปี จากการเข้าซื้อกิจการในช่วงที่ผ่านมา และคาดผลการดำเนินงานปี 2020 จะเพิ่มขึ้นโดดเด่น จากการเข้าซื้อกิจการ Huntsman ซึ่งคาดจะเสร็จเรียบร้อยในช่วงไตรมาส4/62 แม้จะส่งผลให้ D/E สูงขึ้น แต่ไม่ได้มีการเพิ่มทุน จึงไม่กระทบ ROE
ประเด็นเกี่ยวกับการที่หลายประเทศลดการใช้พลาสติก ไม่ได้ส่งผลกระทบกับ IVL มากนัก เนื่องจากพลาสติกประเภท PET สามารถ recycle ได้ สงครามการค้าไม่ได้ส่งผลกระทบกับ IVL โดยตรง เนื่องจากมีโรงงานกระจายอยู่ในหลายภูมิภาค ทั้งสหรัฐฯ ยุโรปและเอเชีย เพื่อ supply ในแต่ละภูมิภาค
ราคา Paraxylene ซึ่งมีแนวโน้มลดลงต่อเนื่องในช่วง 4Q/19 ส่งผลดีต่อ IVL เนื่องจากเป็นวัตถุดิบที่ใช้ในการผลิต แต่อาจจะมีขาดทุนสต็อกต่อเนื่องในช่วง 2H/19 ประเมินราคาเป้าหมายเท่ากับ 48.00 บาท (P/E 13 เท่า) แนะนำ “ซื้อ”